કોંગ્રેસ ઉપાધ્યક્ષ અને ઉત્તર પ્રદેશના અમેઠીના સાંસદ રાહુલ ગાંધી 19 જૂન, 2017ના રોજ 47 વર્ષના થયા છે. આજે પોતાની વર્ષગાંઠને દિવસે તેઓ દેશમાં નથી, પરંતુ લોકો તેમને જન્મદિવસની શુભકામનાઓ પાઠવી રહ્યાં છે. રાજકારણ ક્ષેત્રે બે પક્ષો અને તેના નેતાઓ વચ્ચે ગરમાગરમી સામાન્ય વાત છે, એ ભૂલાવીને વડાપ્રધાન નરેન્દ્ર મોદીએ રાહુલ ગાંધીને સૌ પ્રથમ જન્મદિવસની શુભકામનાઓ પાઠવી છે. ટ્વીટર પર નરેન્દ્ર મોદીએ લખ્યું છે, 'કોંગ્રેસ ઉપાધ્યક્ષ શ્રી રાહુલ ગાંધીને જન્મદિવસની શુભકામનાઓ. હું તેમની લાંબી અને સ્વસ્થ આયુની પ્રાર્થના કરું છું.'